पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. विजिलेंस टीम ने रोडवेज के एक क्लर्क को डेढ़ हजार रुपये की रिश्वत लेने के आरोप में गिरफ्तार किया है।क्लर्क अपने विभाग के रिटायर्ड कर्मचारी से उसकी पेंशन फाइल तैयार करने के लिए रिश्वत मांग रहा था। विजिलेंस टीम को रिटायर्ड कंडक्टर दीपचंद ने शिकायत दी थी। शिकायत में दीपचंद ने बताया कि वह अगस्त 2012 में रिटायर्ड हुआ था। उसकी करीब 15 हजार रुपये पेंशन बननी थी।
पेंशन क्लर्क राजेश उसे लगातार चक्कर पर चक्कर कटवा रहा था। अंत में जब उसने उसका कारण पूछा तो क्लर्क ने कुछ खर्चा पानी देने की बात कही। पेंशन फाइल बनाने का काम क्लर्क ने 15 सौ रुपये में तैयार करने का सौदा कर लिया। रिटायर्ड कर्मचारी ने विजिलेंस एसपी पतराम को शिकायत दे दी।
विजिलेंस एसपी ने इंस्पेक्टर भूपेंद्र शर्मा के नेतृत्व में टीम गठित की और ड्यूटी मजिस्ट्रेट नायब तहसीलदार वीरेंद्र सिंह को बनाया गया। टीम ने दीपचंद को पांच सौ पांच सौ के तीन नोट पाउडर लगाकर दे दिए। करीब डेढ़ बजे दीपचंद फाइल आगे बढ़ाने की बात को लेकर क्लर्क राजेश के कार्यालय में पहुंच गया। दीपचंद ने राजेश को पाउडर लगे तीनों नोट राजेश को थमा दिए।
क्लर्क ने ये रुपये कमीज की ऊपर की जेब में डाल लिए। कार्यालय के बाहर खड़ी विजिलेंस टीम ने मौके पर ही क्लर्क को दबोच लिया। टीम ने मौके पर ही क्लर्क के हाथ धुलवाए तो गुलाबी हो गए। एएसआई सुमेर ने बताया कि रिश्वत लेते पकड़े गए आरोपी को कोर्ट में पेश किया जाएगा। उन्होंने बताया कि टीम में भूपेन्द्र शर्मा के साथ एएसआई गोपाला राम, बलराम, हेड कांस्टेबल रामफल, रविदत्त, कौशल और भगवाना राम थे।
भ्रष्टाचार का मामला
पेंशन फाइल तैयार करने के लिए 1500 रुपये लिए, शिकायत के बाद विजिलेंस टीम ने दी दबिश
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn